
ΤΕΥΧΟΣ ΠΡΩΤΟ 


Αρ 


. Φύλλου 92 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Αριθ. Πρωτ.8130 
Μ Διεκττ. 5041 

Δημοσίευση στην Εφημερίδα της Κυβερνήσε- 
ως απόφασης της Ολομέλειας της Βουλής «Για 
την τροποποίηση διατάξεων του Κανονισμού 
της Βουλής Μέρος Κοινοβουλευτικό (ΦΕΚ 106/ 
Α724.6.1987) και Μέρος Β' (ΦΕΚ 51/Α /10.4.1997), 
όπως ισχύουν». 

Ο ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

Ι.Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α'/10.4.1997), όπως ισχύει. 

2. Τα άρθρα 11 παράγραφοι 1 και 4 και 118 του Κανο¬ 
νισμού της Βουλής (Μέρος Κοινοβουλευτικό). 

3. Την από 16 Ιουνίου 2017 πρόταση του Προέδρου 
της Βουλής. 

4. Την από 21 Ιουνίου 2017 έκθεση της επί του Κανο¬ 
νισμού της Βουλής Επιτροπής. 

5. Την κατά ΡΛΗ' συνεδρίαση της 22.6.2017 απόφαση 
της Ολομέλειας της Βουλής των Ελλήνων κατά την οποία 
ψηφίσθηκε η από 16 Ιουνίου 2017 πρόταση του Προέ¬ 
δρου της Βουλής «Για την τροποποίηση διατάξεων του 
Κανονισμού της Βουλής Μέρος Κοινοβουλευτικό (ΦΕΚ 
106/Α724.6.1987) και Μέρος Β' (ΦΕΚ 51 /Α710.4.1997), 
όπως ισχύουν», παραγγέλλουμε: 

Τη δημοσίευση στην Εφημερίδα της Κυβερνήσεωςτης 
αποφάσεως αυτής, που έχει ως εξής: 


Για την τροποποίηση διατάξεων 

του Κανονισμού της Βουλής - 

Μέρος Κοινοβουλευτικό 

(ΦΕΚ 106/Α724.6.1987) και Μέρος Β' (ΦΕΚ 51/ 

Α710.4.1997), όπως ισχύουν 

I. ΜΕΡΟΣ ΚΟΙΝΟΒΟΥΛΕΥΤΙΚΟ 

Άρθρο 1 

Εκλογή Αντιπροέδρων 

1. Η παράγραφος 1 του άρθρου 6 του Κανονισμού της 
Βουλής, όπως ισχύει, αντικαθίσταται ως εξής: 

«1. Το Προεδρείο της Βουλής εκλέγεται από τα μέλη 
της και απαρτίζεται από τον Πρόεδρο, τους Αντιπροέ¬ 
δρους, τρεις Κοσμήτορες και έξι Γραμματείς, όπως ειδι¬ 
κότερα ορίζεται στην επόμενη παράγραφο.». 

2. Η παράγραφος 2 του άρθρου 6 του Κανονισμού της 
Βουλής, όπως ισχύει, αντικαθίσταται ως εξής: 

«2. Ο πρώτος, ο δεύτερος και ο τρίτος Αντιπρόεδροι, 
δύο Κοσμήτορες και τέσσερις Γραμματείς προέρχονται 
από την πρώτη σε δύναμη Κοινοβουλευτική Ομάδα. 
Ο τέταρτος Αντιπρόεδρος, ένας Κοσμήτορας και ένας 
Γραμματέας προέρχονται από τη δεύτερη σε δύναμη 
Κοινοβουλευτική Ομάδα. Ο πέμπτος Αντιπρόεδρος και 
ένας Γραμματέας προέρχονται από την τρίτη σε δύναμη 
Κοινοβουλευτική Ομάδα. Αν οι Κοινοβουλευτικές Ομά¬ 
δες είναι περισσότερες από τρεις, εκλέγεται ένας Αντι¬ 
πρόεδρος για κάθε επιπλέον Κοινοβουλευτική Ομάδα. 

Σε περίπτωση που δεν υπάρχει τρίτη σε δύναμη Κοι¬ 
νοβουλευτική Ομάδα, ο πέμπτος Αντιπρόεδρος και ένας 
Γραμματέας προέρχονται από τη δεύτερη σε δύναμη 
Κοινοβουλευτική Ομάδα.». 

Άρθρο 2 

Εκλογή Προέδρου με ονομαστική ψηφοφορία 

1. Η παράγραφος 3 του άρθρου 7 του Κανονισμού της 
Βουλής, όπως ισχύει, αντικαθίσταται ως εξής: 

«3.0 Πρόεδρος της Βουλής εκλέγεται με ονομαστική 
ψηφοφορία και με την απόλυτη πλειοψηφία του όλου 
αριθμού των Βουλευτών. Αν κανείς δεν συγκεντρώσει 
την απόλυτη πλειοψηφία, η ψηφοφορία επαναλαμβά¬ 
νεται μεταξύ των δύο πρώτων σε ψήφους και εκλέγεται 
αυτός που έλαβε τις περισσότερες ψήφους.». 

2. Η παράγραφος 4 του άρθρου 7 του Κανονισμού της 
Βουλής, όπως ισχύει, αντικαθίσταται ως εξής: 

«4. Η καταμέτρηση των ψήφων γίνεται από τρεις Βου¬ 
λευτές, από τους οποίους οι δύο προέρχονται από την 
πρώτη και ο τρίτος από τη δεύτερη σε δύναμη Κοινο¬ 
βουλευτική Ομάδα της Βουλής.». 

Άρθρο 3 

Εκλογή των λοιπών μελών του Προεδρείου 

με ονομαστική ψηφοφορία 

1. Η παράγραφος 1 του άρθρου 8 του Κανονισμού της 
Βουλής, όπως ισχύει, αντικαθίσταται ως εξής: 

«1. Η Βουλή, υπό την προεδρία του νέου Προέδρου 
της, κατά την αμέσως επόμενη συνεδρίαση, εκλέγει, με 
ονομαστική ψηφοφορία και με τις προβλεπόμενες από 
το άρθρο 67 του Συντάγματος προϋποθέσεις και πλειο- 
ψηφίες, σε τέσσερις διαδοχικές, χωριστές, ψηφοφορίες, 
τους Αντιπροέδρους, τους Κοσμήτορες και τους Γραμμα¬ 
τείς. Στην πρώτη ψηφοφορία εκλέγονται οι πρώτος (Α'), 
δεύτερος (Β') και τρίτος (Γ') Αντιπρόεδροι, στη δεύτερη 
οι λοιποί Αντιπρόεδροι, στην τρίτη οι Κοσμήτορες και 
στην τέταρτη οι Γραμματείς.». 

2. Η παράγραφος 2 του άρθρου 8 του Κανονισμού της 
Βουλής, όπως ισχύει, αντικαθίσταται ως εξής: 

«2. Υποβολή υποψηφιότητας δεν είναι παραδεκτή. 
Της εκλογής των μελών του προεδρείου του παρόντος 
άρθρου δεν προηγείται συζήτηση. Η καταμέτρηση των 
ψήφων για την εκλογή των μελών του προεδρείου του 
παρόντος άρθρου γίνεται από τρεις Βουλευτές, από τους 
οποίους οι δύο προέρχονται από την πρώτη και ο τρίτος 
απάτη δεύτερη σε δύναμη Κοινοβουλευτική Ομάδα της 
Βουλής.». 

3. Η παράγραφος 3 του άρθρου 8 του Κανονισμού της 
Βουλής, όπως ισχύει, διαγράφεται και η παράγραφος 4 
αναριθμείται σε 3. 

Άρθρο 4 

Μεταβατική ρύθμιση για την εκλογή 

Αντιπροέδρων 

Μετά το άρθρο 8 του Κανονισμού της Βουλής, όπως 
ισχύει, προστίθεται νέο άρθρο 8Α, υπό τον τίτλο «Με¬ 
ταβατική ρύθμιση για την εκλογή Αντιπροέδρων», ως 
εξής: «Αμέσως μετά την ψήφιση και θέση σε ισχύ της 
παρούσας τροποποίησης του Κανονισμού της Βουλής, 
εκλέγονται οι Αντιπρόεδροι που προέρχονται από την 
έκτη και από την έβδομη σε δύναμη Κοινοβουλευτική 
Ομάδα της Βουλής, όπως έχει η σειρά τους κατά την ψή¬ 
φιση του παρόντος άρθρου 8Α.». 


Άρθρο 5 

Εξειδίκευση αρμοδιότητας της Διάσκεψης 
των Προέδρων 

Στο τέλος του στοιχείου η' του άρθρου 14 του Κανονι¬ 
σμού της Βουλής προστίθεται εδάφιο ως εξής: 

«Σε περίπτωση κατά την οποία νόμος προβλέπει αρμο¬ 
διότητα επιτροπής της Βουλής όσον αφορά την ακρόαση 
προσώπων για διατύπωση γνώμης της, η Διάσκεψη των 
Προέδρων ορίζει, υπό την επιφύλαξη των ρητών σχετι¬ 
κών ρυθμίσεων του Κανονισμού της Βουλής, την αρμό¬ 
δια προς τούτο επιτροπή, την ακολουθητέα διαδικασία 
και κάθε άλλη σχετική λεπτομέρεια.». 

Άρθρο 6 

Ενημέρωση της Επιτροπής του απολογισμού 
και του γενικού ισολογισμού του Κράτους 
και ελέγχου της εκτέλεσης του Προϋπολογισμού 
του Κράτους από το Ελεγκτικό Συνέδριο 

Μετά το τρίτο εδάφιο της παραγράφου 1 του άρθρου 
31Α του Κανονισμού της Βουλής, όπως ισχύει, προστί¬ 
θεται εδάφιο, ως εξής: 

«Πριν από την εξέταση του απολογισμού και του γε¬ 
νικού ισολογισμού του Κράτους, το Ελεγκτικό Συνέδριο 
παρουσιάζει σε συνεδρίαση της επιτροπής τα πορίσματα 
των ελέγχων του και παρέχει διευκρινίσεις επί της έκ¬ 
θεσης που υποβάλλεται στη Βουλή κατά το άρθρο 98 
παράγραφος 1 περίπτωση ε' του Συντάγματος.». 

Άρθρο 7 

Πληροφόρηση των διαρκών επιτροπών 
από το Ελεγκτικό Συνέδριο 

Μετά την παράγραφο 6 του άρθρου 32 του Κανονι¬ 
σμού της Βουλής, όπως ισχύει, προστίθεται νέα παρά¬ 
γραφος 6.α., ως εξής: 

«6.α. Οι εκθέσεις ελέγχου του Ελεγκτικού Συνεδρίου 
κοινοποιούνται δια του Προέδρου της Βουλής στις αρμό¬ 
διες διαρκείς επιτροπές, αναλόγως προς το αντικείμενό 
τους. Κάθε διαρκής επιτροπή δύναται να καλεί, δια του 
Προέδρου της Βουλής, εκπροσώπους του Ελεγκτικού 
Συνεδρίου στις συνεδριάσεις της ή σε κοινή συνεδρίαση 
με συναρμόδιες επιτροπές, προκειμένου να ενημερώ¬ 
σουν τα μέλη της και να παράσχουν διευκρινίσεις επί 
των πορισμάτων των εκθέσεων αυτών.». 

Άρθρο 8 

Διεύρυνση της συμμετοχής κοινωνικών φορέων 
στη νομοθετική λειτουργία της Βουλής 

Το δεύτερο εδάφιο της παραγράφου 5 του άρθρου 38 
του Κανονισμού της Βουλής, όπως ισχύει, αντικαθίσταται 
ως εξής: 

«Τα πρόσωπα αυτά δεν μπορεί να είναι περισσότερα 
των δέκα (10), ενώ, σε περίπτωση κοινής συνεδρίασης 
δύο ή περισσότερων συναρμόδιων διαρκών επιτροπών, 
δεν μπορεί να είναι περισσότερα των δέκα (10) για κάθε 
διαρκή επιτροπή.». 

Άρθρο 9 

Θητεία των μόνιμων ειδικών επιτροπών 

1 .Το εδάφιο, μετά τον καθορισμό των μόνιμων ειδικών 
επιτροπών της Βουλής (υπό στοιχεία α' έως Γ) της παρα- 

γράψου 1 του άρθρου 43Α του Κανονισμού της Βουλής, 
όπως ισχύει, αντικαθίσταται ως εξής: 

«Οι επιτροπές των περιπτώσεων α' και η' συνιστώνται 
στην αρχή κάθε βουλευτικής περιόδου και λειτουργούν 
καθ' όλη τη διάρκειά της. Οι επιτροπές των περιπτώσεων 
β', γ', δ', ε', στ', ζ', θ' και Τ συνιστώνται στην αρχή κάθε 
τακτικής συνόδου.». 

2. Καταργείται το τελευταίο εδάφιο της παραγράφου 
1 του άρθρου 43Α, που ορίζει ότι: «Η μόνιμη επιτροπή 
θεσμών και διαφάνειας, όπως έχει συγκροτηθεί με την 
υπ'αριθμ. 11640/8502/21.10.2008 απόφαση του Προέ¬ 
δρου της Βουλής, λειτουργεί καθ'όλη τη διάρκεια της ΙΒ' 
Βουλευτικής Περιόδου.». 

Άρθρο 10 

Αριθμός και σειρά ομιλητών κατά τη συζήτηση 

νομοσχεδίων και προτάσεων νόμων 

1. Στην παράγραφο 1 του άρθρου 64 του Κανονισμού 
της Βουλής, όπως ισχύει, μετά τη φράση «διατελέσαντες 
Προέδρους Κοινοβουλευτικών Ομάδων,» προστίθεται η 
φράση «κομμάτων που έλαβαν μέρος σε γενικές εκλο¬ 
γές, για χρόνο ίσο με αυτόν που διατίθεται κάθε φορά 
στους αναπληρωτές εκπροσώπους των Κοινοβουλευτι¬ 
κών Ομάδων για την πρωτολογία τους,». 

2. Η παράγραφος 2 του άρθρου 64 του Κανονισμού της 
Βουλής, όπως ισχύει, αντικαθίσταται ως εξής: 

«2. Στις συζητήσεις νομοσχεδίων και προτάσεων νό¬ 
μων ο λόγος δίνεται πρώτα στους αρμόδιους Υπουργούς, 
αν το ζητήσουν· διαφορετικά, προτάσσονται οι εισηγη¬ 
τές και οι τυχόν ειδικοί αγορητές και Βουλευτές όσοι και 
ο αριθμός των Κοινοβουλευτικών Ομάδων, κατά σειρά 
προσδιοριζόμενη απάτη δύναμη των Κοινοβουλευτικών 
Ομάδων, με εναλλαγή των ομιλητών, κατ' εξαίρεση του 
άρθρου 65 παράγραφος 4. Στο στάδιο αυτό μπορούν 
να παρέμβουν μία φορά οι Υπουργοί για τέσσερα (4) 
λεπτά της ώρας και οι Πρόεδροι των Κοινοβουλευτικών 
Ομάδων ή οι αναπληρωτές εκπρόσωποί τους για δύο (2) 
λεπτά της ώρας.». 

Άρθρο 11 

Τρόπος αγόρευσης στις επιτροπές 

Η παράγραφος 4 του άρθρου 66 του Κανονισμού της 
Βουλής, όπως ισχύει, αντικαθίσταται ως εξής: 

«4.0 ομιλητής αγορεύει, στην Ολομέλεια της Βουλής, 
πάντοτε όρθιος, και στις επιτροπές, καθιστάς ή όρθιος. 
Σε ειδικές περιπτώσεις, στην Ολομέλεια, ο Πρόεδρος 
μπορεί να επιτρέψει το αντίθετο.». 

Άρθρο 12 

Διόρθωση ψήφου και διευκρίνιση ψήφου 

Μετά το άρθρο 72 του Κανονισμού της Βουλής, όπως 
ισχύει, προστίθεται νέο άρθρο 72Α, υπό τον τίτλο «Δι¬ 
όρθωση ψήφου και διευκρίνιση ψήφου», ως εξής: «Σε 
περίπτωση ονομαστικής ψηφοφορίας που διεξάγεται 
με προφορική δήλωση, διόρθωση ψήφου για λόγους 
προφανούς παραδρομής είναι δυνατή, με αποδοχή του 
σώματος, ακόμη και μετά το πέρας της ψηφοφορίας, 
αλλά πριν από την ανακοίνωση του αποτελέσματος, και 
σε περίπτωση ονομαστικής ψηφοφορίας που διεξάγεται 


με ηλεκτρονικό τρόπο, διόρθωση ψήφου είναι δυνατή 
μέχρι την ανακοίνωση του αποτελέσματος. Μετά το πέ¬ 
ρας της ψηφοφορίας ο Πρόεδρος της Βουλής πληρο¬ 
φορεί το σώμα ότι θα ανακοινώσει το αποτέλεσμά της. 
Μετά την ανακοίνωση του αποτελέσματος της ψηφοφο¬ 
ρίας επιτρέπεται μόνο διευκρίνιση ψήφου, η οποία είναι 
γραπτή και κατατίθεται στο πρακτικό της συνεδρίασης 
μέχρι της επομένης της ψηφοφορίας.». 

Άρθρο 13 

Διαδικασία για τις άδειες δίωξης βουλευτών 

1. Στο τέλος της παραγράφου 1 του άρθρου 83 του 
Κανονισμού της Βουλής, όπως ισχύει, προστίθενται εδά¬ 
φια ως εξής: 

«Το πρωτότυπο των εγγράφων που τις συνοδεύουν 
παραμένει προς φύλαξη στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. Στη Βουλή 
κατατίθενται, σε σφραγισμένο φάκελο, κεκυρωμένα 
αντίγραφα των εγγράφων αυτών, αριθμημένα κατ' αύ- 
ξοντα αριθμό και καταγεγραμμένα σε κατάσταση.». 

2. Στο τέλος της παραγράφου 3 του άρθρου 83 του 
Κανονισμού της Βουλής, όπως ισχύει, προστίθεται εδά¬ 
φιο ως εξής: 

«Μέλος της Επιτροπής Κοινοβουλευτικής Δεοντολογί¬ 
ας για το οποίο έχει υποβληθεί αίτηση της εισαγγελικής 
αρχής περί χορήγησης άδειας άσκησης ποινικής δίωξης 
αντικαθίσταται από έτερο μέλος της Κοινοβουλευτικής 
Ομάδας στην οποία ανήκει ή από έτερο ανεξάρτητο βου¬ 
λευτή, αν είναι ανεξάρτητος βουλευτής. Αν δεν υπάρχει 
έτερος ανεξάρτητος βουλευτής, αντικαθίσταται από 
βουλευτή Κοινοβουλευτικής Ομάδας της αντιπολίτευ¬ 
σης, κατά την κρίση του Προέδρου της Βουλής.». 

Άρθρο 14 

Δικαίωμα ομιλίας πρώην Πρωθυπουργών, 

πρώην Προέδρων Βουλής 

Η παράγραφος 6 του άρθρου 97 του Κανονισμού της 
Βουλής, όπως ισχύει, αντικαθίσταται ως εξής: 

«6. Με εξαίρεση την παράγραφο 4 του άρθρου 143, οι 
πρώην Πρωθυπουργοί, που διετέλεσαν Βουλευτές και 
Αρχηγοί Κόμματος σε Κυβερνήσεις που έλαβαν ψήφο 
εμπιστοσύνης της Βουλής και δεν μετέχουν στην Κυβέρ¬ 
νηση, ακούγονται όποτε ζητήσουν το λόγο για χρόνο ίσο 
με αυτόν που διατίθεται κάθε φορά στους αναπληρωτές 
εκπροσώπους των κοινοβουλευτικών ομάδων για την 
πρωτολογία τους. Το ίδιο δικαίωμα έχουν και οι διατε- 
λέσαντες Πρόεδροι της Βουλής.». 

Άρθρο 15 

Ζητήματα αντισυνταγματικότητας 

1. Η παράγραφος 1 του άρθρου 100 του Κανονισμού 
της Βουλής, όπως ισχύει, αντικαθίσταται ως εξής: 

«1.0 Πρόεδρος της Βουλής και κάθε Βουλευτής ή μέ¬ 
λος της Κυβέρνησης μπορεί να ζητήσει, στο στάδιο της 
καταρχήν συζήτησης, να αποφανθεί η Βουλή αναφορικά 
με συγκεκριμένες αντιρρήσεις που προβάλλει για τη συ¬ 
νταγματικότητα νομοσχεδίου ή πρότασης νόμου, όπως 
διαμορφώθηκε από την αρμόδια επιτροπή και εισάγεται 
στην Ολομέλεια ή στο Τμήμα Διακοπής Εργασιών της 

Βουλής. Μέχρι την έναρξη της ψηφοφορίας, ο Πρόεδρος 
της Βουλής και κάθε Βουλευτής ή μέλος της Κυβέρνησης 
μπορεί να ζητήσει να αποφανθεί η Βουλή αναφορικά με 
συγκεκριμένες αντιρρήσεις που προβάλλει ως προς τη 
συνταγματικότητα τροπολογίας που κατατέθηκε στην 
Ολομέλεια ή στοΤμήμα Διακοπής Εργασιών της Βουλής. 
Σε περίπτωση ενιαίας συζήτησης επί της αρχής, επί των 
άρθρων και επί του συνόλου, αντίρρηση που προβάλλε¬ 
ται ή αντιρρήσεις που προβάλλονται από περισσοτέρους 
ως προς τη συνταγματικότητα νομοσχεδίου ή πρότασης 
νόμου ή τροπολογίας συζητείται ή συζητούνται μέχρι 
την έναρξη της ψηφοφορίας.». 

2. Η παράγραφος 2 του άρθρου 100 του Κανονισμού 
της Βουλής, όπως ισχύει, αντικαθίσταται ως εξής: 

«2. Ο Πρόεδρος της Βουλής ορίζει την έναρξη της 
συζήτησης της πρότασης ή των προτάσεων της προη¬ 
γούμενης παραγράφου, στην οποία μετέχουν ένας από 
αυτούς που τη διατύπωσαν ή τις διατύπωσαν, ένας από 
τους αντιλέγοντες, οι Πρόεδροι των Κοινοβουλευτικών 
Ομάδων και οι αρμόδιοι Υπουργοί, καθένας για πέντε (5) 
λεπτά της ώρας. Η σχετική απόφαση λαμβάνεται απο¬ 
κλειστικά με ανάταση ή έγερση.». 

Άρθρο 16 

Νομοσχέδια και προτάσεις νόμου 
επείγοντος χαρακτήρα 

1. Το δεύτερο εδάφιο της παραγράφου 4 του άρθρου 
110 του Κανονισμού της Βουλής, όπως ισχύει, διαγρά¬ 
φεται. 

2. Οι παράγραφοι 5, 6, 7 και 8 του άρθρου 110 του 
Κανονισμού της Βουλής, όπως ισχύει, διαγράφονται και 
οι επόμενες παράγραφοι αναριθμούνται αντίστοιχα. 

3. Η παράγραφος 9, αναριθμηθείσα σε παράγραφο 

5, του άρθρου 110 του Κανονισμού της Βουλής, όπως 
ισχύει, αντικαθίσταται ως εξής: 

«5. Κατά τη συζήτηση νομοσχεδίων και προτάσεων 
νόμων επείγοντος χαρακτήρα η διάρκεια της ομιλίας 
στην κατ' αρχήν συζήτηση των Υπουργών, των Προέ¬ 
δρων των Κοινοβουλευτικών Ομάδων και των εισηγη¬ 
τών και των ειδικών αγορητών ορίζεται σε δώδεκα (12) 
λεπτά της ώρας και των εγγεγραμμένων στον κατάλογο 
των ομιλητών Βουλευτών σε πέντε (5) λεπτά της ώρας. 
Στην περίπτωση της κατ' άρθρον συζήτησης η διάρκεια 
της ομιλίας ορίζεται για όλους τους ομιλητές σε τρία (3) 
λεπτά της ώρας.». 

4. Η παράγραφος 10, αναριθμηθείσα σε παράγραφο 

6, του άρθρου 110 του Κανονισμού της Βουλής, όπως 
ισχύει, αντικαθίσταται ως εξής: 

«6. Στα νομοσχέδια και τις προτάσεις νόμων που συζη- 
τούνται με τη διαδικασία του παρόντος άρθρου, δευτε¬ 
ρολογίες επιτρέπονται μόνο στους εισηγητές και στους 
ειδικούς αγορητές για έξι (6) λεπτά της ώρας.». 

5. Η παράγραφος 11, αναριθμηθείσα σε παράγραφο 

7, του άρθρου 110 του Κανονισμού της Βουλής, όπως 
ισχύει, αντικαθίσταται ως εξής: 

«7. Η συζήτηση των νομοσχεδίων και των προτάσεων 
νόμων που διεξάγεται σύμφωνα με το άρθρο αυτό, τερ¬ 
ματίζεται έως τη δωδεκάτη νυχτερινή ώρα της τελευταί¬ 
ας συνεδρίασης.». 


Άρθρο 17 

Διαδικασία εξέτασης του απολογισμού 
και του γενικού ισολογισμού του Κράτους 

Η παράγραφος 3 του άρθρου 122 του Κανονισμού της 
Βουλής, όπως ισχύει, αντικαθίσταται ως εξής: 

«3. Η Επιτροπή, αφού λάβει γνώση της έκθεσης του 
Ελεγκτικού Συνεδρίου και τις διευκρινίσεις που έχουν 
τεθεί υπόψη της Βουλής κατά τη διαδικασία του άρθρου 
31Α παράγραφος 1 του Κανονισμού της Βουλής, εξετάζει 
τον απολογισμό και το γενικό ισολογισμό του Κράτους σε 
δύο συνεδριάσεις και συντάσσει σχετική έκθεση, η οποία 
τυπώνεται και διανέμεται στους Βουλευτές, σύμφωνα με 
το άρθρο 121 παράγραφος 11.». 

Άρθρο 18 

Ερωτήσεις με αίτηση κατάθεσης εγγράφων 

Στο τέλος της παραγράφου 4 του άρθρου 124 του Κα¬ 
νονισμού της Βουλής, όπως ισχύει, προστίθεται στοι¬ 
χείο ζ' και ο σύνδεσμος «και» μεταφέρεται αντίστοιχα 
ως εξής: 

«και ζ) οι ερωτήσεις με αίτηση κατάθεσης εγγράφων.». 
Άρθρο 19 

Κώλυμα Υπουργού κατά τη διαδικασία 
συζήτησης επίκαιρων ερωτήσεων 

Στο τέλοςτης παραγράφου 2 του άρθρου 131 του Κα¬ 
νονισμού της Βουλής, όπως ισχύει, προστίθεται εδάφιο 
ως εξής: 

«Ως κώλυμα του Υπουργού νοείται κυβερνητική απο¬ 
στολή του στο εξωτερικό ή το εσωτερικό, όπως και συμ¬ 
μετοχή του σε συνεδριάσεις συλλογικών κυβερνητικών 
οργάνων και σε συνεδριάσεις με εκπροσώπους ευρωπαϊ¬ 
κών και διεθνών θεσμών στο εσωτερικό ή το εξωτερικό.». 

Άρθρο 20 

Διαδικασία συζήτησης επίκαιρης ερώτησης 
που απευθύνεται στον Πρωθυπουργό 

Η παράγραφος 1 του άρθρου 132 του Κανονισμού της 
Βουλής, όπως ισχύει, αντικαθίσταται ως εξής: 

«1. Η συζήτηση κάθε επίκαιρης ερώτησης αρχίζει με 
τη διατύπωσή της από τον ερωτώντα Βουλευτή για δύο 
(2) λεπτά. Στην επίκαιρη ερώτηση που απευθύνεται 
στον Πρωθυπουργό και απαντά ο ίδιος, ο χρόνος ερώ¬ 
τησης είναι έως δέκα (10) λεπτά και απάντησης είναι 
έως είκοσι (20) λεπτά. Επί δευτερολογίας, ο ερωτών 
Βουλευτής λαμβάνει το λόγο έως πέντε (5) λεπτά, ο δε 
Πρωθυπουργός έως δέκα (10) λεπτά. Εάν στην επίκαιρη 
ερώτηση που απευθύνεται στον Πρωθυπουργό απαντά 
ο έχων την αποκλειστική αρμοδιότητα Υπουργός, ως 
προς το χρόνο απάντησης και το χρόνο ομιλίας του 
ερωτώντος εφαρμόζεται αναλόγως η επόμενη παρά¬ 
γραφος.». 

Άρθρο 21 

Υποβολή δικογραφιών 
σε κεκυρωμένο αντίγραφο 

Στο τέλοςτης παραγράφου 2 του άρθρου 153 του Κα¬ 
νονισμού της Βουλής, όπως ισχύει, προστίθενται εδάφια 
ως εξής: 

«Τα πρωτότυπα των στοιχείων παραμένουν προς 
φύλαξη στο Υπουργείο Δικαιοσύνης, Διαφάνειας και 
Ανθρωπίνων Δικαιωμάτων. Στη Βουλή διαβιβάζονται, 
σε σφραγισμένο φάκελο, κεκυρωμένα αντίγραφα των 
στοιχείων αυτών, αριθμημένα κατ' αύξοντα αριθμό και 
καταγεγραμμένα σε κατάσταση.». 

Άρθρο 22 

Πρόσληψη επιστημονικού προσωπικού στο 

Επιστημονικό Συμβούλιο της Βουλής με 

σύμβαση ιδιωτικού δικαίου ορισμένου χρόνου 

Στο άρθρο 162 του Κανονισμού της Βουλής, όπως 
ισχύει, προστίθεται παράγραφος 11 ως εξής: 

«11. Με αποφάσεις του Προέδρου της Βουλής, μετά 
από εισήγηση του Προέδρου του Επιστημονικού Συμ¬ 
βουλίου της Βουλής, μπορεί να προσλαμβάνεται επι¬ 
στημονικό προσωπικό στο Επιστημονικό Συμβούλιο 
της Βουλής, με ελάχιστο προσόν τίτλο μεταπτυχιακών 
σπουδών, με τριετή σύμβαση ορισμένου χρόνου, η 
οποία μπορεί να ανανεώνεται με απόφαση του Προέ¬ 
δρου της Βουλής, μετά από εισήγηση του Προέδρου 
του Επιστημονικού Συμβουλίου. Τα καθήκοντα του 
προσωπικού αυτού, το οποίο απολαύει, όπως και το 
λοιπό επιστημονικό προσωπικό της Επιστημονικής 
Υπηρεσίας, προσωπικής και λειτουργικής ανεξαρτησί¬ 
ας, και για το οποίο ισχύει, κατ'αναλογίαν εφαρμοζόμε¬ 
νη, και η παράγραφος 3 του άρθρου 161 του παρόντος, 
ορίζει ο Πρόεδρος του Επιστημονικού Συμβουλίου της 
Βουλής.». 

Άρθρο 23 

Ηλεκτρονικά έγγραφα 

Προστίθεται νέο άρθρο 164Α, το οποίο ορίζει τα εξής: 

«Όπου στον παρόντα Κανονισμό προβλέπεται σύντα¬ 
ξη, κατάθεση, διακίνηση, διαβίβαση εγγράφων κ.λπ., τα 
έγγραφα αυτά μπορούν να λαμβάνουν και ηλεκτρονική 
μορφή.». 


Άρθρο 24 

Αρμοδιότητες του Προέδρου 

Στο άρθρο 11 του Κανονισμού της Βουλής, όπως ισχύ¬ 
ει, προστίθεται παράγραφος 10, ως εξής: 

«10. Ο Πρόεδρος της Βουλής, αμέσως μόλις διαβι¬ 
βαστούν στη Βουλή, κατ' εφαρμογή του άρθρου 39 
παρ. 7 περίπτωση β' του ν. 3566/2007, όπως ισχύει, 
στοιχεία περί δαπάνης του Υπουργείου Εξωτερικών 
που υπερβαίνει το ποσό των 25.000 ευρώ, καλεί τους 
Αντιπροέδρους, οι οποίοι οφείλουν να τηρούν το σχε¬ 
τικό απόρρητο και μετά τη λήξη της θητείας τους, προ- 
κειμένου να τους ενημερώσει αυθημερόν προφορικώς 
επί της εν λόγω δαπάνης. Μετά το πέρας της ενημέρω¬ 
σης, ο Πρόεδρος της Βουλής επιστρέφει σφραγισμένο 
το φάκελο των στοιχείων στο Υπουργείο Εξωτερικών 
για τα περαιτέρω.». 

II. ΜΕΡΟΣ Β' 

Άρθρο 25 

Στο δεύτερο εδάφιο της παραγράφου 3 του άρθρου 
149 του Κανονισμού της Βουλής (Μέρος Β'), όπως ισχύει, 
η φράση «από έναν επίτιμο δικαστικό λειτουργό» αντι¬ 
καθίσταται με τη φράση «από έναν δικαστικό λειτουργό, 
εν ενεργεία ή επίτιμο,». 

Άρθρο 26 

Έναρξη ισχύος 

Η παρούσα τροποποίηση του Κανονισμού της Βουλής 
τίθεται σε ισχύ από τη δημοσίευσή της, με παραγγελία του 
Προέδρου της Βουλής, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2017 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 ι ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























